
Еуразиялық экономикалық комиссия Кеңесінің кейбір шешімдеріне өзгерістер енгізу туралы
Жоғары Еуразиялық экономикалық кеңестің 2021 жылғы 
10 желтоқсандағы № 22 шешімі, Жоғары Еуразиялық экономикалық кеңестің 2022 жылғы 23 мамырдағы № 3 шешімі негізінде, Еуразиялық экономикалық комиссия Кеңесінің 2015 жылғы 28 мамырдағы 
№ 33 шешімімен бекітілген Еуразиялық экономикалық одақ шеңберінде қызметтер көрсетудің бірыңғай нарығының жұмыс істеуін қамтамасыз ету жөніндегі жұмыс тобы туралы ереженің 6-тармағына және  Еуразиялық экономикалық комиссия Кеңесінің 2016 жылғы 
12 ақпандағы № 16 шешімімен бекітілген Еуразиялық экономикалық одақ шеңберінде қызметтер көрсетудің бірыңғай нарығын қалыптастыру ырықтандыру жоспарларына сәйкес (өтпелі кезең ішінде) жүзеге асырылатын қызметтер көрсету секторлары (кіші секторлары) жөніндегі жұмыс топтары туралы ереженің 6-тармағына сәйкес Еуразиялық экономикалық комиссия Кеңесі шешті:

1. Еуразиялық экономикалық комиссия Кеңесінің «Еуразиялық экономикалық одақ шеңберінде қызметтер көрсетудің бірыңғай нарығын қалыптастыру ырықтандыру жоспарларына сәйкес (өтпелі кезең ішінде) жүзеге асырылатын қызметтер көрсету секторлары (кіші секторлары) жөніндегі жұмыс топтары туралы» 2016 жылғы 
12 ақпандағы № 16 шешімінің 1-тармағының «а» тармақшасы 
«1 – 4» деген цифрлардан кейін «, 22 – 26» деген цифрлармен толықтырылсын.

2. Еуразиялық экономикалық комиссияның Экономика және қаржы саясаты жөніндегі алқасының мүшесі (Министр) Бақытжан Әбдірұлы Сағынтаев:

Еуразиялық экономикалық комиссия Кеңесінің 2015 жылғы 
28 мамырдағы № 33 шешімімен құрылған Еуразиялық экономикалық одақ шеңберінде қызметтер көрсетудің бірыңғай нарығының жұмыс істеуін қамтамасыз ету жөніндегі жұмыс тобының; 
Еуразиялық экономикалық комиссия Кеңесінің 2016 жылғы 
12 ақпандағы № 16 шешімі 1-тармағының «а» және «и» тармақшаларында көрсетілген жұмыс топтарының жетекшісі болып тағайындалсын.

3. Еуразиялық экономикалық комиссия Кеңесінің 2021 жылғы 
18 мамырдағы № 58 шешімі 1-тармағының күші жойылды деп танылсын.

4. Осы Шешім ресми жарияланған күнінен бастап күнтізбелік 
30 күн өткен соң күшіне енеді.

